เช็กเลย! เงินเยียวยา “กลุ่มเปราะบาง” 1,000 บ. 3 เดือน จ่ายรวดเดียววันนี้
เช็กเลย! เงินเยียวยา “กลุ่มเปราะบาง” 1,000 บ. 3 เดือน จ่ายรวดเดียววันนี้
เช็กเลย! เงินเยียวยา “กลุ่มเปราะบาง” 1,000 บ. 3 เดือน จ่ายรวดเดียววันนี้
20 ก.ค. 2563

ผู้สื่อข่าวรายงานว่า ตามที่ที่ประชุมคณะรัฐมนตรี (ครม.) มีมติเห็นชอบให้กระทรวงการพัฒนาสังคมและความมั่นคงของมนุษย์ (พม.) ช่วยเหลือและเยียวยากลุ่มเปราะบางที่ได้รับผลกระทบจากการแพร่ระบาดของเชื้อไวรัสโควิด-19 ซึ่งมาตรการดังกล่าวมีผู้ได้รับสิทธิ์ ประกอบด้วย เด็กที่ได้รับเงินอุดหนุนเพื่อการเลี้ยงดูเด็กแรกเกิด ผู้สูงอายุที่ได้รับเบี้ยยังชีพผู้สูงอายุ และคนพิการที่มีบัตรประจำตัวคนพิการ
โดยมีเงื่อนไขสำคัญคือ ต้องเป็นผู้ที่ไม่เคยได้รับสิทธิการช่วยเหลือเยียวยาจากมาตรการช่วยเหลือเยียวยาของกระทรวงการคลัง กระทรวงเกษตรและสหกรณ์ และกระทรวงแรงงาน (สำนักงานประกันสังคม) นั้น
ผู้มีสิทธิจะได้รับเงินช่วยเหลือเยียวยาเดือนละ 1,000 บาท เป็นระยะเวลา 3 เดือน (พ.ค.-ก.ค.63) รวมเป็นเงินจำนวน 3,000 บาท/คน ซึ่งจ่ายครั้งเดียวในวันนี้ (20 ก.ค.63)
สำหรับวิธีการจ่ายเงินเยียวยากลุ่มเปราะบาง มีดังนี้
1.เงินจะถูกโอนไปยังบัญชีของผู้มีสิทธิ์ที่เคยได้รับเงินอุดหนุนรายเดือน
2.ผู้มีสิทธิ์ที่เคยรับเงินอุดหนุนเป็นเงินสด กรมบัญชีกลางจะโอนเงินไปยังหน่วยงานเดิมที่เคยจ่ายเงินอุดหนุนรายเดือน เพื่อให้หน่วยงานนั้นนำเงินไปจ่ายให้แก่ผู้มีสิทธิ์ต่อไป